Mascații SIAS au greșit adresa. Victimă: "Am încercat să-i opresc şi m-au târât agăţată de portieră".
S-au purtat cu mască, dar fără mânuși. Poliția Română a bifat încă un incident pentru care trebuie să dea explicații. Mascații de la Acțiuni Speciale au descins la adresa greșită și au provocat un proces cu daune de 50 de mii de euro.
S-a întâmplat la Clinceni, Ilfov. O familie arată cu degetul către agenții serviciului de Acțiuni Speciale (SIAS).Au dat buzna la 6 dimineața, au trântit două femei la pământ și le-au amenințat cu pistolul. Târziu și-au dat seama că erau în altă casă.Pentru că a fost bruscată, una dintre victime a scos certificat medico legal. Iar fiica ei are nevoie de consiliere psihologica. Și amândouă au angajat un avocat."Are 17 ani şi vreau să vă spun că îmi cere să doarmă cu mine. Va trebui să mergem iarăşi la domnul psiholog pentru consilierea ei. Am încercat să-i opresc şi m-au târât agăţată de portieră", a spus Cecilia Nicoleta Grecu, victimă."N-au vrut să ne spună cine sunt, n-au vrut să se legitimeze, n-au vrut să ne prezinte mandate", a afirmat Cecilia Nicoleta Grecu."A fost urmată percheziţia de nişte abuzuri. Lucru care este inadmisibil în condiţiile în care aveau toate datele operative. Nici în momentul în care şi-au dat seama că au greşit parcă nu voiau să plece de acolo. Vorbim despre violare de domiciliu, vorbim despre purtare abuzivă", a explicat Adrian Cuculis, avocat.